Првенство Јужне Америке у фудбалу 1953.
Првенство Јужне Америке 1953. је било двадесетдруго издање овог такмичења, сада познатог по имену Копа Америка. Првенство се играло у Перуу од 22. фебруара до 1. априла 1953. године. На првенству је учествовало седам екипа. Парагвај је освојио првенство први пут у својој историји. Друго место припало је Бразилу и треће Уругвај. Молина, репрезентативац Чилеа био је најбољи стрелац првенства са седам постигнутих голова.